Som klassisk musiker har han opptrådt som solist med en rekke orkestre i Norge, Russland, Tyskland og Frankrike, blant andre Mariinsky Symfoniorkester, Bergen Filharmoniske Orkester, Arktisk Filharmoni, Karelian Philharmonic, Ensemble Opus Posth, Orchestre Régional de Normandie og El Perro Andaluz. Han har bestilt og urfremført musikk fra flere komponister, slik som Cristiano Melli, Anders Torgunrud Røshol, Agnes Ida Pettersen, Tine Surel Lange, Herborg Rundberg, Rakel Nystabakk, Terje Bjørklund, Alexander Aarøen, Helge Iberg, Kjell Habbestad, Martin Romberg, Torstein Aagaard-Nilsen, Erik Stifjell, Lars Skoglund, Håvard Lund, Bodvar Drotninghaug Moe, Alexander Manotskov og Bjørn Breimo. Rokkones er også en del av kammermusikkensemblet Trio Brax, der han spiller tenorsax sammen med bratsjist Julia Neher og pianist Sergej Osadchuk. Han samarbeider også jevnlig med det østerrikske strykerensemblet Wiener Kammersymphonie.